A4-0467/98

Ehdotus neuvoston päätökseksi Unkarin osallistumista yhteisön audiovisuaalisen politiikan mukaiseen yhteisön ohjelmaan koskevasta assosiaationeuvostossa omaksuttavasta yhteisön kannasta (KOM(97)0562 - C4-0637/97 - 97/0311(CNS))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 6 kappale

>Alkuperäinen teksti>

Unkari on ratifioinut Eurooppa-neuvoston yleissopimuksen rajat ylittävistä televisiolähetyksistä, mikä on merkittävä edistysaskel lainsäädännön mukauttamisessa,

>EP:n äänestyksessä hyväksytty teksti>

vaikka Unkari on äskettäin ratifioinut Eurooppa- neuvoston yleissopimuksen rajat ylittävistä televisiolähetyksistä ja ryhtynyt tiedotusvälineitä koskevan lakinsa nojalla tiettyihin toimenpiteisiin, joilla pyritään lähentämään sitä Euroopan yhteisön kanssa 31 päivänä joulukuuta 1993 tehdyn sopimuksen 9 artiklan 2 kohdassa hyväksyttyihin velvoitteisiin, on kuitenkin vielä aikaansaatava suuria uudistuksia, jotta kaikkiin audiovisuaalisen alan yrityksiin voidaan soveltaa samaa, eurooppalaisten normien mukaista lainsäädäntöä, mikä on olennainen vaihe lainsäädännön mukauttamisessa,

(Tarkistus 2)

Johdanto-osan 6 a kappale (uusi)

>Alkuperäinen teksti>

>EP:n äänestyksessä hyväksytty teksti>

olisi otettava huomioon parlamentin edustajien pitämistä ajan tasalla komission komiteoiden työstä ja heidän osallistumistaan näiden työhön koskevat parlamentin ja komission väliset menettelysäännöt, sellaisena kuin ne on esitetty Euroopan parlamentin 24 päivänä lokakuuta 1996 esityksestä Euroopan yhteisöjen yleiseksi talousarvioksi varainhoitovuodeksi 1997 - Pääluokka III - Komissio antamassa päätöslauselmassa(1),

(1) EYVL C 347, 18.11.1996, s. 125.

(Tarkistus 3)

Lainsäädäntöosan toinen, kolmas ja neljäs kohta (uusi)

>Alkuperäinen teksti>

>EP:n äänestyksessä hyväksytty teksti>

Unkari osallistuu kaikkiin Media II -ohjelman mukaisiin toimiin, jos

>Alkuperäinen teksti>

>EP:n äänestyksessä hyväksytty teksti>

- se hyväksyy aikataulun Unkarin lainsäädännön mukauttamiselle eurooppalaisiin normeihin ja audiovisuaalista alaa koskevan yhteisön säännöstön hyväksymiselle erityisesti seuraavien näkökohtien osalta:

>Alkuperäinen teksti>

>EP:n äänestyksessä hyväksytty teksti>

- radiolähetystoiminnasta vastaavien organisaatioiden aseman määrittäminen

>Alkuperäinen teksti>

>EP:n äänestyksessä hyväksytty teksti>

- eurooppalaisten teosten suunnittelu.

>Alkuperäinen teksti>

>EP:n äänestyksessä hyväksytty teksti>

Jos Euroopan unionin talousarviosta käytetään varoja lisämaksun maksamiseen Euroopan yhteisön ja kyseisen kolmannen maan (Unkari) välisiin sopimuksiin tehdyn lisäpöytäkirjan 2 artiklan mukaisesti, komissio ilmoittaa siitä ennakolta budjettivallan käyttäjälle.

>Alkuperäinen teksti>

>EP:n äänestyksessä hyväksytty teksti>

Määrä ja toiminnan vuosittaista yhteisrahoitusta koskevat yksityiskohtaiset säännöt esitetään talousarvion pääluokan III, osan B, liitteen IV selvitysosassa.

(Tarkistus 4)

Ehdotus EY:n ja Unkarin assosiaationeuvoston päätökseksi

Liite I, 6 kohta

>Alkuperäinen teksti>

6. Komissio ja Unkari valvovat kumppanuuden perusteella jatkuvasti Unkarin osallistumista ohjelmiin, sanotun kuitenkaan rajoittamatta komission ja yhteisön tilintarkastustuomioistuimen sellaisten tehtävien hoitoa, jotka koskevat ohjelmien valvontaa ja arviointia Media II -ohjelmasta (kehittäminen ja levitys) tehdyn päätöksen 7 artiklan ja Media II -ohjelmasta (koulutus) tehdyn päätöksen 6 artiklan nojalla. Unkari toimittaa yhteisölle tarvittavat kertomukset ja osallistuu tarvittaviin yhteisön määräämiin erityistoimiin.

>EP:n äänestyksessä hyväksytty teksti>

6.

Komissio ja Unkari valvovat kumppanuuden perusteella jatkuvasti Unkarin osallistumista ohjelmiin, sanotun kuitenkaan rajoittamatta komission ja yhteisön tilintarkastustuomioistuimen sellaisten tehtävien hoitoa, jotka koskevat ohjelmien valvontaa ja arviointia Media II -ohjelmasta (kehittäminen ja levitys) tehdyn päätöksen 7 artiklan ja Media II -ohjelmasta (koulutus) tehdyn päätöksen 6 artiklan nojalla. Unkari toimittaa komissiolle, joka ilmoittaa tästä parlamentille (kulttuurivaliokunnalle, valtuuskunnalle EU:n ja Unkarin välisessä parlamentaarisessa sekavaliokunnassa) sekä neuvostolle, tarvittavat kertomukset ja osallistuu tarvittaviin yhteisön määräämiin erityistoimiin.

(Tarkistus 5)

Ehdotus EY:n ja Unkarin assosiaationeuvoston päätökseksi

Liite I, 7 kohta

>Alkuperäinen teksti>

7. Unkarin edustajat kutsutaan osallistumaan ennen ohjelmakomitean säännöllisiä kokouksia pidettäviin yhteensovittamiskokouksiin, jotka koskevat tämän päätöksen täytäntöönpanoa, sanotun kuitenkaan rajoittamatta 4 artiklassa (Media II - koulutus) ja 5 artiklassa (Media II - kehittäminen ja levitys) tarkoitettujen menettelyjen noudattamista. Komissio ilmoittaa Unkarille kyseisten säännöllisten kokousten tuloksista.

>EP:n äänestyksessä hyväksytty teksti>

7.

Unkarin edustajat kutsutaan osallistumaan ennen ohjelmakomitean säännöllisiä kokouksia pidettäviin yhteensovittamiskokouksiin, jotka koskevat tämän päätöksen täytäntöönpanoa, sanotun kuitenkaan rajoittamatta 4 artiklassa (Media II - koulutus) ja 5 artiklassa (Media II - kehittäminen ja levitys) tarkoitettujen menettelyjen noudattamista. Komissio ilmoittaa Unkarille ja parlamentille (kulttuurivaliokunnalle, valtuuskunnalle EU:n ja Unkarin välisessä parlamentaarisessa sekavaliokunnassa) kyseisten säännöllisten kokousten tuloksista.

(Tarkistus 7)

Ehdotus EY:n ja Unkarin assosiaationeuvoston päätökseksi

Liite I, 9 kohta

>Alkuperäinen teksti>

9. Hakemusmenettelyssä, sopimuksissa, annettavissa kertomuksissa ja muissa ohjelmien hallinnollisissa järjestelyissä käytettävän kielen on oltava jokin yhteisön virallisista kielistä.

>EP:n äänestyksessä hyväksytty teksti>

9.

Hakemusmenettelyssä, sopimuksissa, annettavissa kertomuksissa ja muissa ohjelmien hallinnollisissa järjestelyissä käytettävän kielen on oltava jokin yhteisön virallisista kielistä - unkarin kielen käyttö on kuitenkin poikkeustapauksissa mahdollista.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi Unkarin osallistumista yhteisön audiovisuaalisen politiikan mukaiseen yhteisön ohjelmaan koskevasta assosiaationeuvostossa omaksuttavasta yhteisön kannasta (KOM(97)0562 - C4-0637/97 - 97/0311(CNS))(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle KOM(97)0562 - 97/0311(CNS) ((EYVL C 368, 5.12.1997, s. 14.)),

- ottaa huomioon EY:n perustamissopimuksen 127 artiklan 4 kohdan ja 130 artiklan 3 kohdan,

- neuvoston kuultua sitä EY:n perustamissopimuksen 228 artiklan 3 kohdan ensimmäisen alakohdan mukaisesti (C4-0637/97),

- ottaa huomioon työjärjestyksensä 58 artiklan,

- ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan mietinnön ja budjettivaliokunnan lausunnon (A4-0467/98);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta;

5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

6. Kehottaa puhemiestään välittämään tämän lausunnon neuvostolle ja komissiolle.